
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege privind aprobarea Ordonanţei Guvernului nr.52/2001 pentru ratificarea Convenţiei nr.163/1987 privind bunăstarea marinarilor pe mare şi în port, adoptată la cea de a 74-a sesiune a Conferinţei Generale a Organizaţiei Internaţionale a Muncii, la Geneva, la 8 octombrie 1987, transmis Comisiei pentru industrii şi servicii pentru dezbatere şi avizare în fond, cu adresa nr.536 din 27 septembrie 2001.



La întocmirea raportului s-a ţinut seama de avizele transmise de:

· Consiliul Legislativ;

· Comisia pentru buget, finanţe şi bănci;

· Comisia juridică, de disciplină şi imunităţi.

În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile          

RAPORT

asupra proiectului de Lege privind aprobarea Ordonanţei Guvernului nr.52/2001 pentru ratificarea Convenţiei nr.163/1987 privind bunăstarea marinarilor pe mare şi în port, adoptată la cea de a 74-a sesiune a Conferinţei Generale a Organizaţiei Internaţionale a Muncii,

 la Geneva, la 8 octombrie 1987 


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată pentru dezbatere şi avizare în fond, cu proiectul de Lege privind aprobarea Ordonanţei Guvernului nr.52/2001 pentru ratificarea Convenţiei nr.163/1987 privind bunăstarea marinarilor pe mare şi în port, adoptată la cea de a 74-a sesiune a Conferinţei Generale a Organizaţiei Internaţionale a Muncii, la Geneva, la 8 octombrie 1987, trimis cu adresa nr.536 din 27 septembrie 2001.



Proiectul de lege a fost adoptat de Senat în forma prezentată de Guvern, în şedinţa din 20 septembrie 2001.

Proiectul de lege are drept scop implementarea în legislaţia naţională a unor reglementări adoptate de instituţie specializată a Organizaţiei Naţiunilor Unite, Organizaţia Internaţională a Muncii la care România este membru din anul 1919, cu privire la asigurarea condiţiilor de muncă şi viaţă a navigatorilor.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 9 octombrie 2001 şi a hotărât, cu majoritate de voturi, avizarea favorabilă a proiectului de lege în forma adoptată de Senat, cu eliminarea din articolul unic de aprobare a ordonanţei a prevederii privind abilitarea Guvernului de a emite ordonanţe.


În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile

Expert,

Daniel Bădina

